Կենշի

**Կենշի Տակահաշի**, կերպար Midway Games-ի և NetherRealm Studios-ի *[[Mortal Kombat]]* մարտական վիդեո​​խաղերի ֆրանշիզայում։ Նա իր դեբյուտը կատարել է *Mortal Kombat:Deadly Alliance* (2002) խաղում որպես կույր սրամարտիկ և հատուկ ջոկատայինների աշխատակից։ Բացի իր սրի հմտություններից, նա ունի տելեկինետիկ կարողություններ։

Խաղերից դուրս Կենշին հայտնվել է թեմային վերաբերող տարբեր լրատվամիջոցներում, այդ թվում՝ կոմիքսներում և 2011 թվականի *Mortal Kombat Legacy* վեբ-սերիալում և ներկայացված է 2022 թվականի *[[Մորտալ Կոմբատի լեգեդներ. Ձյունե կուրություն]]* անիմացիոն ֆիլմում։

## Դիզայն և գեյմփլեյ
*Mortal Kombat: Deadly Alliance* կերպարների դիզայներ Ալեն Դիցիգի առաջին էսքիզներում կերպարը կոչվում էր «Կենշի» («սրամարտիկ») և նկարագրված է որպես «ոգիների որսորդ»։ Կենշին ի սկզբանե կոչվել է «Կույր Գի», որը փոխվել է «Կույր Կենշիի»՝ նախքան վերջնական անունը որոշելը։ Խաղի համահեղինակ Էդ Բունն ասել է, որ ինքը Կենշիին ներառել է 2011 թվականին արտադրված խաղում, քանի որ հենց ինքը և խաղի մշակողներից շատերը Կենշիի կերպարի երկրպագուներն էին։ *Mortal Kombat X*-ի համար դիզայներ Սոլոմոն Գայտանը ոգեշնչվել է սամուրայների և նինջաների արտաքին տեսքից՝ Կենշիի զրահը նախագծելիս և «փորձել է այն ավելի նինջայական ստեղծել», «քանի որ սամուրային չափազանց շատ նմանվելու դեպքում նա կոպիտ և տարօրինակ տեսք կունենար»։ Հերոսի վերջնական տեսքի ստեղծումը ավարտվեց մեկ շաբաթվա ընթացքում NetherRealm Studios դիզայնի բաժնի կողմից կատարված որոշ փոփոխություններով։

Կենշին մտադրված էր որ պետք է փոխարինի Էրմակին որպես «Mortal Kombat» շարքի հերոս, ով օգտագործում է հոգեկինետիկ ունակություններ։ Նրա համար ավելացվեց ֆիզիկական զենք՝ թուր, որում նա մասամբ ներդնում էր իր ուժերը, ինչը որ Բունը բացատրեց, արվել է իր կուրությունը փոխհատուցելու և նրան *Mortal Kombat:Deadly Alliance* խաղի «ամենաուժեղ» կերպարներից մեկը դարձնելու նպատակով։ Կենշին հարձակվելուց ստեղծում է ժամանակավոր հոգեկան պատկեր, որը հարձակվում է հակառակորդների վրա, նախ՝ իր կլոնին 2011 թվականի խաղում, դևին *Mortal Kombat X*-ում և «նախնու» ոգին *Mortal Kombat 1*-ում։

## Արտաքին տեսք
### Mortal Kombat խաղեր
Ծնված որպես մարտիկ՝ Կենշի Տակահաշին թափառում էր Երկրում՝ արժանի մրցակցության փնտրտուքների մեջ՝ հաղթելով իր բոլոր հակառակորդներին պարզապես իր հպարտությունը բարձրացնելու նպատակով։ Նա հանդիպում է Սոն անունով մի մարդու, ով նրան տանում է Սենտո հնագույն թրի ենթադրյալ վայրը՝ գերեզմանատուն։ Երբ Կենշին բացում է գերեզմանը, բանտարկված հոգիների կենտրոնացումը անմիջապես կուրացնում է նրան, և «Սոնը» բացահայտվում է որպես չար կախարդ Շան Ցուն, ով կլանում է հոգիները և թողնում Կենշիին այնտեղ մահանալու։ Սրի մեջ գտնվող Կենշիի նախնիները ոգիները տելեպատիկորեն առաջնորդում են Կենշին գերեզմանից, և Կենշին դրանից հետո կենտրոնանում է իր զգայարանները վերականգնելու և Շան Ցունին փնտրելու վրա։

«Mortal Kombat. Deadly Alliance» (2002 թ.) խաղում Կենշին հավաքագրվում է Հատուկ ուժերի կողմից՝ օգնելու գտնել կորած անդամ Սայրեքսին Արտաքին Աշխարհում։ Իր որոնումների ընթացքում Կենշին հանդիպում է Էրմակին՝ Արտաքին Աշխարհի կայսր Շաո Կանի հարկադիր կատարողին, ով դեռևս գտնվում էր նրա վերահսկողության տակ՝ չնայած Կանի ենթադրյալ սպանությանը ՇանգՑունի և Քուան Չիի մահաբեր դաշինքի կողմից։ Խղճահարությունից դրդվելով՝ Կենշին ազատում է Էրմակին Կանի վերահսկողությունից, իսկ Էրմակը ի պատասխան ուժեղացնում է Կենշիի տելեկինետիկ ուժերը։ Կենշիի որսը Շան Ցունի նկատմամբ խափանվում է Կարմիր վիշապի կլանի կողմից, որը ոչնչացնում է Հատուկ ուժերի շտաբը և ուղարկում Մավադոյին որպեսզի սպանի Կենշիին, իսկ Մավադոն հաղթում է Կենշիին մարտում, սակայն չի սպանում նրան և թողնում է նրան, որ մեռնի։

Կենշին դաշնակցում է Սաբ-Զիրոյի հետ *Mortal Kombat. Deception* (2004) խաղում, և երբ նրանք փորձում են վերադառնալ Երկիր, նրանք բախվում են Հոտարուի հետ, որը չեզոք, բայց խիստ պահապան է Սեյդոյի թագավորությունից, ով հավատարմություն է խոստացել Վիշապ թագավոր Օնագային և հետապնդում է Սաբ-Զիրոյին։

Նա միանում է Երկրի հերոսներին  *Mortal Kombat: Armageddon* (2006) խաղում պատմության բացման կինեմատոգրաֆիկ հաջորդականության մեջ։ Երկրի հերոսները կռվում էին տարերային Բլեյզի ուժի համար։ Երբ Շան Ցունը սպանվում է Օնագայի կողմից, Կենշին ավարտում է իր վրեժխնդրության ճանապարհը և վերադառնում Երկիր, որտեղ վերացնում է մի քանի հանցավոր կազմակերպություններ։ Այնուհետև նա միանում է Ջոնի Քեյջի հերոսների խմբին, ովքեր կռվում են նախկին Երեց Աստծո՝ Շիննոկի դեմ։

2011 թվականի *Mortal Kombat* խաղում, որը հաջորդում է առաջին երեք խաղերին, Կենշին ներառված չէ խաղի սյուժեում, սակայն նա հասանելի է խաղացողներին որպես ներբեռնվող կերպար (DLC)։

Կենշին Հատուկ Նշանակության Ստորաբաժանման խորհրդատու է, որը գլխավորում է Երկրի պաշտպանությունը Շիննոկի և Քուան Չիի ուժերի դեմ *Mortal Kombat X* (2015) խաղում, և մինչ խաղի իրադարձությունները, նա ամուսնանում է թայ-ամերիկուհի Սուչին անունով մի կնոջ հետ, և նրանք ունենում են Տակեդա անունով որդի։ Այնուամենայնիվ, նրա կինը սպանվում է Կարմիր Վիշապի կլանի կողմից Կենշիին հետապնդելու ժամանակ, ինչը հանգեցնում է նրան, որ Կենշին թողնում է Տակեդային Հանզո Հաշաշիի խնամքի տակ՝ և՛ մարզումների, և՛ երիտասարդի պաշտպանության համար։ Կենշին վերամիավորվում է չափահաս Տակեդայի հետ, ով նույնպես Հատուկ Նշանակության Ջոկատի մաս է կազմում, և նրանց հարաբերությունները սկզբում սրվում բայց նրանք հետագայում հաշտվում են, և Կենշին վարժեցնում է Տակեդային և սովորեցնում է նրան օգտագործե իր տելեպատիկ ունակությունները։ Չնայած Երկրի հերոսներին հաջողվում է հաղթել Շիննոկին, Կենշին պարտվում է ճակատամարտի ընթացքում, և իր ճակատագիրը դեպքերից հետո անհայտ է մնում։ 

Նրա դիակը հայտնվում է *[[Mortal Kombat 11]]*-ի կրիպտում, որտեղ  նա սպանած է դևի կողմից՝ իր իսկ սրով։ Նրա աչքի կարմիր կապանը կարելի է վերցնել՝ ուրվականների ռեժիմն ակտիվացնելու համար։

*Mortal Kombat 1* (2023) խաղում Կենշին յակուձայի բարեփոխված անդամ է և Թաիրա (հետագայում՝ Տակահաշի) կլանի հետնորդը, որը միացել էր Բակուտոյին նրանց պաշտպանության համար, և նա ցանկանում է ձեռք է բերել կլանի կորցրած ժառանգական թուրը՝ Սենտոն, որը կազատի իր կլանը յակուձայի ձեռքից։ Այնուամենայնիվ, թուրն որպես հուշ է պատկանում դերասան Ջոնի Քեյջին, և Կենշին ներխուժում է նրա առանձնատուն՝ վերցնելու այն, բայց կռվում պարտվում է։ Նրանք հավաքագրվում են Երկրի պաշտպան Լյու Կանի կողմից՝ պաշտպանելու իրենց թագավորությունը Mortal Kombat մրցաշարում, բայց այն բանից հետո, երբ Ռեյդենը ընտրվում է որպես Լյու Կանի չեմպիոն, Կենշին և Քեյջը ուղարկվում են Արտաքին Աշխարհ՝ ձերբակալելու Շան Ցունին հարցաքննության համար, և նրանք ներթափանցում են նրա լաբորատորիա, որտեղ նրանք կարծում են, որ նա վարակում է Միլինային մուտացիոն հիվանդությամբ։ Նրան փրկելու փորձի ժամանակ՝ չիմանալով, որ Միլինան վարակված է, Կենշին կուրանում է այն բանից հետո, երբ փրկում է Քեյջին Միլինայի հարձակումից, և վերջինս սայիներով հարվածում է նրա երկու աչքերին,, և լաբորատորիայից դուրս գալուց հետո Քեյջը Սենտոն նվիրում է Կենշիին որպես փոխհատուցում՝ նրա կյանքը փրկելու համար։ Կենշին օգնում է Լյու Կանին փրկել ինչպես Երկիրը, այնպես էլ Արտաքին աշխարհը Շան Ցունի և Քուան Չիի ուժերից, որից հետո նա կենտրոնանում է իր կլանի վերակենդանացման վրա։ Տակեդան, ով խաղի պատմության մեջ ներկա չէ, այժմ Կենշիի զարմիկն է և նաև յակուձայի անդամ է, ով փորձում է սպանել Կենշիին, բայց ծանր վիրավորվում է նրանց կռվի ժամանակ։ Նրա կապը Շիրայ Րյու կլանի հետ այս ժամանակագրության մեջ այն է, որ կլանը վերցնում է նրան նրա վնասվածքները բուժելու համար, բայց Կենշին հրաժարվում է ազատ արձակել նրան այն վախի պատճառով, որ Յակուզան կսպանի Տակեդային իր անհաջողության համար։ Տակեդան սկզբում փորձում է փախչել, բայց սկսում է գնահատել Շիրայ Րյուի նվիրվածությունը Երկրի ներսում չարի դեմ պայքարին, որը տարբերվում է իր սեփական ապրելակերպից։

### Այլ մեդիա
Կենշին հայտնվում է *Mortal Kombat. Legacy* վեբ-սերիալի 2013 թվականի երկրորդ սեզոնի երկու դրվագներում, որոնցում նրա ծագումը տարբերվում է խաղերից։ նա սկզբում *[[ռոնին]]* է ֆեոդալական Ճապոնիայում, ով փրկում է ծեր ճանապարհորդին ավազակներից, իսկ ճանապարհորդը տեղեկացնում էԿՔենշիին Շաո Կանի կողմից ստեղծված «Սենտոյի սրի» մասին, որը հսկվում է դիվային Էրմակի կողմից; Կենշիին հաջողվում է ձեռք բերել զենքը, բայց այդ ընթացքում Էրմակը կուրացնում է նրան։ Նրանք այնուհետև կռվում են Mortal Kombat մրցաշարում՝ սրին տիրանալու համար, նախքան Կենշին դրանով սպանում է Էրմակին։ Կենշիին մարմնավորել է մարտարվեստի վարպետ Դեն Սաութուորթը։

DC Comics-ի 2015 թվականի *Mortal Kombat X: Blood Ties* մինի սերիալի առաջին թողարկումում Կենշին և երիտասարդ Տակեդան հարձակման են ենթարկվում Կարմիր Վիշապի կլանի կողմից, մինչև որ նրանց փրկում է Հանզո Հաշաշին, ով իր հետ է տանում Տակեդային՝ իրեն պաշտպանելու և մարզելու համար։ Տակեդան միանում է Հանզոյի Շիրայ Րյու կլանին։

Կենշին 2022 թվականի *[[Մորտալ Կոմբատի լեգեդներ. Ձյունե կուրություն]]* անիմացիոն ֆիլմի գլխավոր հերոսն է, և կկերպարին հնչյունավորել է Մենի Ջասինտոն։ Ֆիլմի պատմության մեջ, որը տեղի է ունենում հետապոկալիպտիկ Երկրի վրա, նա պատկերված է որպես երիտասարդ մարտիկ, որին վարժեցրել է տարեց Սաբ-Զիրոն՝ Կանոյի «Սև վիշապի» կլանը հաղթելու նպատակով։ Ֆիլմում նա նույնպես կուրացված է Շան Ցունի կողմից։

## Ծանոթագրություններ